ВКС проверява апелативния спецсъд заради Иванчева, омбудсманът снима мизерията в килията - Lex.bg News\nПрокуратурата поиска делото да не бъде давано на проверяващите, докато няма произнасяне за мярката ѝ за неотклонение\nLex News 29 ноември 2018, 12:08 обновена на 29 ноември 14:25 915 5\nОмбудсманът публикува и снимки от килията на Десислава Иванчева.\nКомисия от Върховния касационен съд (ВКС) започва от днес проверка на апелативния спецсъд във връзка с делата за разглеждане на мерките за неотклонение на бившата кметица на „Младост“ Десислава Иванчева и Биляна Петрова.\nДвете и в момента са в ареста, въпреки че на два пъти съдия Иво Хинов от Специализирания наказателен съд замени задържането им под стража с „домашен арест“. В началото на ноември апелативните съдии отмениха първото определение на съдия Хинов и върнаха двете подсъдими в ареста, а по второто от 16 ноември, апелативният спецсъд още не се е произнесъл.\nВ тази връзка, шефът на ВКС Лозан Панов е наредил да се извърши проверка на цялостната организация и дейността на съда по всички дела, които е гледал до момента за изменение на мерките на Иванчева и Петрова.\nПроверката трябва да установи колко такива дела са били образувани от задържането на подсъдимите през април, администрирането на документите от страна на първоинстанционния спецсъд и постъпването им в апелативния, регистрирането и образуването на делата, изборът на съдия-докладчик и на членовете на съдебните състави, както и сроковете за произнасяне.\nПоследното определение на съдия Хинов за освобождаване на Иванчева и Петрова трябваше да бъде изпълнено незабавно, но прокуратурата подаде веднага протест, включително и срещу незабавното изпълнение, който беше уважен. От апелативния спецсъд обясниха тогава, че спират изпълнението, защото не е изпратен пълният протокол от заседанието на първата инстанция и въззивната инстанция не може да се запознае с всички доказателства.\nОт апелативния спецсъд обясниха, че едва вчера делото по протеста срещу по-леките мерки за неотклонение, е постъпило при тях и от днес започва да тече 7-дневният срок за произнасяне. Той изтича на 5 декември, когато трябва да приключи и проверката на ВКС. Комисията от върховни съдии е с председател Галина Захарова (заместник-председател на ВКС и ръководител на Наказателната колегия) и членове – Капка Костова (председател на Първо наказателно отделение) и Галина Тонева (съдия във Второ наказателно отделение).\nСлед края на проверката комисията трябва да представи до 10 декември доклад за резултатите.\nМеждувременно от прокуратурата съобщиха, че са изпратили писмо до шефа на апелативния спецсъд Георги Ушев, в което искат делото да не бъде давано на проверяващите от ВКС, докато съдът не се произнесе по мерките на Иванчева и Петрова.\n„С цел да се осигури безпристрастно решаване на това дело от съдиите от АСпНС, предлагаме да не бъде предоставяно на проверяващите съдии от ВКС до постановяване на определение от състава на АСпНС по протеста на прокуратурата“, се казва в писмото. То е подписано от и. ф. ръководителите на спецпрокуратурата и на Апелативната специализирана прокуратура (АСП) – Димитър Петров и Николай Найденов, както и от Илиян Рангелов от ВКП и Тихомир Стоев от АСП.\nПо-късно от апелативния спецсъд съобщиха, че проверката вече е приключила и на проверяващата комисия от ВКС са били предоставени всички необходими материали.\nИванчева и Петрова многократно искаха да бъдат освободени от ареста заради нечовешките условия в килиите и дискриминационното според тях положение, в което са поставени жените. От Министерството на правосъдието пък контрираха, че са спазени всички изисквания за пространство на задържаните и са им осигурени нормални битови условия.\nВ същото време, екип на омбусдсмана Мая Манолова е извършил четвърта проверка на ареста и килията, в която са Иванчева и Петрова, след като бившата кметица е подала сигнал.\n„Проверката установи, че жалбата на задържаните лица за лоши санитарно-битови условия, качеството на извършения ремонт в спалното помещение, както и липсата на достатъчно естествена светлина и свеж въздух е основателна“, съобщи омбудсманът и отправи препоръки до правосъдния министър Цецка Цачева за конкретни действия.\nЕкипът на Манолова е констатирал влажни стени и мокри петна заради течове от канализационната система на горния етаж, олющена и падаща мазилка, липса на достатъчно дневна светлина и свеж въздух.\n„Достъпът до светлина е допълнително ограничен с поставените на прозорците непрозрачни армирани стъкла. Препоръчвам да бъде извършен повторен ремонт на спалното помещение и преградата, отделяща тоалетната да бъде изградена изцяло. С оглед на изискуемия минимум от 4 кв. м., препоръчвам капацитетът на стаята да бъде намален на 3 лица и едно от леглата да бъде премахнато. Също така да бъде предоставена възможност за достъп до свеж въздух и естествена светлина в спалните помещения. Отново отправям препоръка на основание чл.46 от Закона за изпълнение на наказанията и задържането под стража за закриване или преместване на Затвора – гр. София“, завършва Манолова.\nОт министерството отговориха, че във вторник Цецка Цачева свиква на съвещание с ръководствата на прокуратурата, МВР, Главна дирекция „Изпълнение на наказанията“ и Областна служба „Изпълнение на наказанията“ – София, на което ще бъде поканена и Мая Манолова.\nКакто „Лекс“ писа вчера, съдия Иво Хинов разреши на правозащитници от Българския хекзинкски комитет на отидат на оглед в следствения арест на ул. „М-р Г. Векилски“№2 и да разговарят с двете задържани.\nАпелативен спецсъд ВКС десислава иванчева проверка\n29 ноември 2018 12:34\nЕй, въобще не уважават решенията на съдия Иво Хинов.\n29 ноември 2018 12:30\nС нетърпение очаквам доклада с резултатите.\n29 ноември 2018 12:27\nБраво на Панов! Тези съсипаха жените. Какво толкова могат да направят от вън, след като доказателствата са събрани.\n29 ноември 2018 12:28\nМогат да повлияят на свидетел например. А и от страна на Панов това е просто пиар. След гафа, който направи съвсем скоро сега си чисти имиджа.\nЛеле, какви сте само… Вчера оплювате Панов, днес му ръкопляскате. Народ за чудо и приказ…\nПрокуратурата иска съдът да забрани на Иванчева да напуска страната, макар още да е в ареста\nАпелативният спецсъд отказа да пусне Десислава Иванчева от ареста\nЗадържаните жени са дискриминирани\nСпецсъдът пусна правозащитници на оглед в килията на Иванчева


Световният автомобил на 2021 VW ID.4 вече е в България - ClubS1.bg\nНачало Video Световният автомобил на 2021 VW ID.4 вече е в България\nСветовният автомобил на 2021 VW ID.4 вече е в България\nСветовният автомобил на 2021 – новият изцяло електрически SUV Volkswagen ID.4 – бе представен официално в България. Гостите на събитието имаха възможност да разгледат модела, както и да го тестват на място.\nПри ID.4 първоначално ще се предлагат два размера батерии\nПри версиите ID.4 Pure и ID.4 City се използва вариант с нетно енергийно съдържание 52 кВтч, която дава възможност за изминаване на пробег до 348 км (според WLTP) с едно зареждане. При останалите модели се използва акумулаторна батерия с нетен капацитет от 77 кВтч. Тя съдържа енергия, достатъчна за изминаването на автономен пробег до 522 км (WLTP). Във всички случаи акумулаторната батерия е разположена в подовата секция на каросерията и осигурява нисък център на тежестта и балансирано разпределение на натоварването на двата моста. Големите колела с диаметър до 21 цола подчертават спортния характер на електрическия SUVмодел. Клиренсът от 16 сантиметра е отлична предпоставка за успешно справяне и с леки офроуд терени.\nТяговият електродвигател е разположен на задния мост и се предлага в три различни нива по отношение на мощността. Във вариантите ID.4 Pure и ID.4 City той развива 109 кВт (148 к.с.) или 125 кВт (170 к.с.), докато при всички останали варианти мощността е 150 кВт (204 к.с.). С тази върхова версия на двигателя ID.4 ускорява от 0 до 100 км/ч за 8,5 секунди, а при всички варианти на новия модел максималната скорост е електронно ограничена на 160 км/ч. По-късно тази година ще бъде представен и спортният флагман на гамата с система за двойно предаване.\nВъншният дизайн на ID.4 се отличава с впечатляващо атлетични пропорции и ултрамодерно излъчване\nИзчистената стилистика с плавни линии и форми е вдъхновена от природата. Аеродинамичната концепция е усъвършенствана и е с коефициент на въздушно съпротивление от едва 0,28. Още в стандартното оборудване новият модел предлага почти пълно светодиодно изпълнение на предните светлини. Комбинираните задни светлини използват изцяло LED технология при всички изпълнения на ID.4. Топверсията в гамата включва интерактивната матрична система IQ. Light на предните LED фарове с интелигентно управление на дългите светлини. Триизмерният дизайн на комбинираните LED светлини отзад се отличават с изключително хомогенно оформление в ярко червено.\nДългият 4,58 метра ID.4 използва модулната платформа за модели с електрическо задвижване MEB (Modularer E-Antriebs-Baukasten) на Volkswagen. При нея компановъчната схема за разпределение на вътрешното пространство за пътниците, багажа и системата за задвижване е принципно нова и предлага редица предимства. На практика просторът в купето е сравним с този при конвенционалните SUV модели в горния автомобилен клас. Цветовете в интериора са модерни и приветливи. В зависимост от положението на облегалката на задната седалка, багажното отделение може да предложи от 543 до 1 575 литра. Оборудването на ID.4 включва електрическо задвижване на капака на багажника, релси за багажник на покрива (стандартно) и теглич за прикачни товари.\nМодерната концепция за управление на функциите и контролните прибори в новия електрически SUV модел вече не изисква никакви физически бутони\nФокусирана е върху двата екрана с висока разделителна способност на арматурното табло. По-малкият от тях замества класическия блок на контролните прибори зад волана. Този с по-голям диагонал (до 12 инча) заема централна позиция на таблото. Той е със сензорна повърхност и се ползва от инфотейнмънт системата. Освен това водачът може да използва системата за гласово управление с естествена реч „Hello ID“. Тя разбира редица разговорни фрази и е в състояние да получи достъп до информация от облака благодарение на своята постоянна връзка с интернет. Иновативната ID. Light под формата на светлинна лента под челното стъкло също дава своя принос, осигурявайки интуитивна подкрепа на водача.\nVolkswagen предлага новия ID.4 в осем предварително конфигурирани варианта – Pure, City, Pro, Life, Business, Family, Tech и Max. Тази маркетингова стратегия има за цел да направи структурата на обширната моделна гама на ID.4 по-ясна и разбираема за клиентите и всеки от тях може бързо да намери варианта, който му подхожда най-добре.\nСъс своята концепция We Charge Volkswagen влиза в ролята на първия едросериен автомобилен производител, който предлага цялостен пакет услуги за удобно, свързано и устойчиво зареждане за електромобили\nПри използване на бързозарядна станция (прав ток, DC) възможността за зареждане със 125 кВт на ID.4 позволява aкумулаторната батерия с капацитет 77 кВтч да бъде презаредена и готова за изминаване на следващите 320 километра за около 30 минути (според WLTP). В момента на приемането от своите собственици в Европа, Volkswagen ID.4 има изцяло неутрален въглерод баланс. Ако се зарежда с електроенергия от възобновяеми източници, електромобилът ще запази почти напълно своята неутралност и в периода на експлоатация.\nС фамилията от ID. модели марката Volkswagen разширява своята традиционна продуктова гама с изцяло нова, отделна линия от предложения на пазара. Новият ID.4 следва премиерата на компактния електромобил ID.3. Той заема своето място в изключително популярния сегмент на компактните SUV автомобили. ID.4 е вторият напълно електрически модел на марката Volkswagen. Той ще се произвежда и предлага не само в Европа, но и на пазара в Китай, а по-късно и в САЩ. В периода до 2024 година марката ще инвестира общо 11 милиарда евро в електрическа мобилност като част от стратегията Transform 2025+. До 2029 година Volkswagen планира да пусне на пазара до 75 напълно електрически модела и да реализира около 26 милиона електромобила през същия период.\nA post shared by Volkswagen BG (@volkswagen.bg)


Салата от червено цвекло и ретро горчица\nЧервено цвекло - 2-3 глави\nСалата Айсберг - 1 бр.\nРетро горчица (на зърна) - 2-3 с.л.\nСварете главите червено цвекло в подсолена вода докато поомекнат, но все пак останат хрупкави. Обелете и нарежете\nсвареното цвекло на едри кубчета. Обелете и почистете зелената ябълка и нарежете по същия начин. Накълцайте скилидката чесън на ситно. Поставете продуктите в купа за салата и разбъркайте.\nЗа дресинга смесете в отделен съд сока от половин грейпфрут, супена лъжица мед, зехтин и едрозърнеста горчица. Посолете и разбъркайте до получаване на хомогенна смес. Отделете филенцата на другата половина от грейпфрута и прибавете към салатата. Залейте с дресинга и разбъркайте добре.\nСипете порция от салатата в цяло листо айсберг и сервирайте с натрошени орехови ядки.\nЛюспи чили - 1 ч.л.\nЗа пюрето от моркови с портокал:\nЗа карамелено-винения сос:\nПочистете свинското бонфиле от ципите и го нарежете на порции. Прехвърлете месото в съда, в който ще мариновате и подправете със сол, черен пипер и зехтин. Добавете кориандъра, индийското орехче, кимиона, лютия червен пипер и супена лъжица горчица. Залейте с уискито и оваляйте месото добре в получената марината. Приберете месото в хладилника за 30 мин.\nСварете морковите в подсолена вода до пълно омекване. Отцедете от водата, добавете маслото, сметаната и щипка сол. Размачкайте до получаване на гладко пюре. Изстискайте вътре сока от половин портокал и разбъркайте. Овкусете със сол и черен пипер на вкус и разбъркайте отново. Похлупете, за да го запазите пюрето топло и оставете на страна.\nИзвадете месото от хладилника. Загрейте бучка масло в тиган на котлона. Накълцайте скилидка чесън на ситно и прибавете в тавата с месото. Изпържете бонфилетата в маслото от двете страни до златисто.\nИзвадете месото от тигана и го прехвърлете в чиния. В мазнината от пърженето добавете супена лъжица кафява захар и оставете да се карамелизира. Сипете чаена чаша червено вино, пуснете няколко стръкчета прясна мащерка и оставете соса да заври и да се редуцира. Сервирайте ястието като оформите канапе от пухкавото картофено пюре, отгоре подредите парчетата бонфиле и полеете с винения карамелен сос.\n"Храна за душата" - 26.02.2019


Космически атракции и полет със самолет във виртуална реалност за Деня на авиацията - Общество - DarikNews.bg\n23 март 2019 07:40\nКосмически атракции, както и полет със самолет във виртуална реалност, ръководен от пилота Николай Калайджиев, ще бъдат представени днес в Руския културно-информационен център в столицата по повод Деня на авиацията и Космоса. Събитието ще бъде под мотото "В света на смелите господари са волята и знанието!", съобщиха организаторите от българския Авиационно-космически форум, Университета за деца и Представителството на Россътрудничество. Те информират, че ще дарят средствата от проявата за изграждането на първия в София Планетариум, чийто проект е вече готов.\nЕмоциите по време на полет ще пресъздаде на симулатор пилотът Николай Калайджиев. Той е кандидат за рекордите на Гинес с полет с най-голямо отрицателно претоварване със самолет. Срещите с него и демонстрациите, с помощта на специални VR очила, ще се провеждат в съботния ден с начало 15 минути преди всеки кръгъл час от 14:00 ч. до 20:00 ч.\nДенят на авиацията и Космоса е със специална програма, в която посетителите ще могат да видят в голямата зала на центъра научно-популярните филми "Великата празнина в съзвездието Воловар" и "Космос".\nЗабавни ще бъдат за тях и експериментите по физика, биология, роботика и 3D принтиране, провеждани от групата с ръководител Явор Киряков от Университета за деца. Те ще покажат на любознателните високотемпературна плазмена установка, полет с умален ракетен двигател през залата и други изненади в научното шоу.\nУчастниците ще имат на разположение и първия български авиосимулатор "Фотоника", с който ще могат да полетят между дубайските небостъргачи и планините на Кавказ на самолетите СУ- 33, СУ-25 , МиГ- 29 и Р-51.\nВечерта, след залез слънце, най-пристрастените към Космоса ще наблюдават от двата професионални телескопа Луната, Марс, звездния куп Плеяди и други звезди.\nНаблюдаваните космически тела те ще имат възможност да заснемат на личните си мобилни телефони, уверяват организаторите.\nдеца авиация космос Планетариум


Подобрение на стопанската конюнктура през ноември, отчита НСИ - infostock.bg\nПодобрение на стопанската конюнктура през ноември, отчита НСИ\n29 Ноември 2019 12:30\nПрез ноември 2019 г. общият показател на бизнес климата в България нараства с 1.2 пункта в сравнение с октомври, което се дължи на подобрената конюнктура в строителството и търговията на дребно, показват данни на Националния статистически институт (НСИ).\nСъставният показател „бизнес климат в промишлеността“ запазва приблизително равнището си от предходния месец . Анкетата регистрира известен оптимизъм у мениджърите относно бизнес състоянието на предприятията през следващите шест месеца, което е съпроводено и с благоприятни очаквания за дейността им през следващите три месеца.\nОтносно продажните цени в промишлеността по-голяма част от мениджърите очакват те да останат без промяна през следващите три месеца.\nПрез ноември съставният показател „бизнес климат в строителството“ се повишава с 2.3 пункта, което се дължи на по-благоприятните оценки и очаквания на строителните предприемачи за бизнес състоянието на предприятията. По тяхно мнение настоящата осигуреност с поръчки се увеличава, докато прогнозите им за дейността през следващите три месеца са леко влошени.\nСъставният показател „бизнес климат в търговията на дребно“ нараства с 2.7 пункта в резултат на подобрените оценки и очаквания на търговците на дребно за бизнес състоянието на предприятията. По-благоприятни са и прогнозите им относно обема на продажбите през следващите три месеца.\nОтносно продажните цени търговците очакват те да останат без промяна през следващите три месеца.\nПрез ноември съставният показател „бизнес климат в сектора на услугите“ запазва нивото си от октомври. Прогнозите на мениджърите за развитието на бизнеса в сектора през следващите шест месеца са оптимистични, като и очакванията им за търсенето на услуги през следващите три месеца се подобряват.


Диетата Зелева супа | dieti.info - новини за хранене, диети и отслабване; рецепти за всеки вкус\nДиетата Зелева супа\nДиетата Зелева супа е известна от десетилетия\nДиетата със зелева супа е известна в много части на света от поне половин век. Постепенно ласкави думи за нея изказват и някои специалисти-диетолози. Тя печели все нови и нови привърженици – най-вече хора, които търсят бързо отслабване без сложни сметки на калории и ексцентрични рецепти за готвене.\nПредварителните условия на този седем-дневен диетичен план е да ядете колкото искате от зелевата супа, която е в основата на диетата, заедно с определени храни, които са позволени през всеки от седемте дни. Според хората, промотиращи тази диета, с нейна помощ ще отслабвене с 5-6 кг за една седмица.\nВероятно ще откриете различни вариации, но основно супата се приготвя от 800 мл вода, шест големи глави лук, две зелени чушки, три домата, нарязани на едро, стрък целина, една глава накълцано зеле и сол и пипер на вкус.\nХраните, позволени през всеки отделен ден, са различни. През първия ден можете да ядете всякакви плодове освен банани. През втория – всякакви зеленчуци и един картоф заедно с вечерята. През третия ден са позволени плодове и зеленчуци, но без картоф. През четвъртия ден можете да изядете до осем банана и три чаши мляко. През петия ден трябва да изядете половин килограм крехко телешко месо и шест цели домата, а през шестия ден можете да ядете колкото и каквито зеленчуци искате, както и колкото крехко телешко искате. През седмия ден можете да пиете плодов сок и да ядете кафяв ориз и всякакви зеленчуци.\nСпециалистите, които са привърженици на диетата Зелева супа, предлагат този странен микс от дневни храни като стратегия за драстично ограничаване на калориите и детоксификация на организма. Храните, позволени през един от дните, компенсират дефицита през останалите. Например през четвъртия ден можете да ядете банани, за да компенсирате загубата на калий и натрий през предишните дни. Промоутърите на диетата подвеждащо внушават, че супата изгаря повече калории, отколкото съдържа – твърдение, което трябва...


Духовния бизнес (или нашествието на лъжепророците) | Свободният избор\nOn 5 ноември, 2011\nРядко започвам публикациите си с уговорка, но този път ще го направя. Ако случайно някой се разпознае тук (а ще има такива), то моля ви, преди да подпалите егото и започнете да се оправдавате и да роптаете на висок глас, помълчете малко и се вгледайте в себе си. Ама хубаво се вгледайте, искрено и честно. И си признайте дали ви харесва какво виждате. И не си мислете, че аз откривам топлата вода и я показвам на хората – съвсем не. Те си ги знаят тези неща и си ги споделят и ги коментират.. далече от вас. Пък аз имам тази особеност и дарба – да казвам на глас неудобните истини.\nДата на провеждане: 3 Юни, 2019 от 19:30ч.\nИ така – що е то духовен бизнес в България и какво ни дава/взима той?\nВ общия случай има няколко ясно отличаващи се лагера.\nТип No. 1: Хора, които с годините духовни търсения (и откривания) са издигнали собствените си вибрации, опитности и познания до ниво, на което могат и изпитват потребност да ги споделят. Рядко се намират такива, които го правят безвъзмездно (но ги има). А други взимат реална и доста приемлива финансова отплата за това което дават. Което е съвсем уместно – за да протича енергията правилно е редно да има приемане и даване и от двете страни. Това, което е много отличително за тези хора е, че не поставят ясни рамки и граници на даването от тяхна страна. Дават от сърце, дават от душа. Дават отвъд това, за което си решил да платиш. Дават и приятелство. Често най-истинските и можещите сред тях са маскирани под супер непретенциозна и скромна професия.\nТип No. 2: Хора, които са яхнали поредната успешна бизнес вълна. Те са ловки, гъвкави и приспособими. Надушват какво е модерно, какво се търси, надушват обществените нагласи. Често пускат въдички в стил “Разигравам томбола и спечелилите имат уникалната възможност, САМО днес да получат безплатно, или на уникална цена еди-каква-си услуга”. Интересното е, че след получаване на зарибяващата услуга, или продукт, ти се обяснява как в продължение на следващите няколко седмици или месеци трябва да си купиш поне още 10 пъти от същия продукт, за да ти реши проблема/търсенето, комплект магически много специални кристали с цената на половин средна заплата. В допълнение да посетиш още няколко курса за да си отвориш третото око, после още един – за да почнеш да си общуваш с Ангелите, а накрая супер промоционално, само днес, само при тях – да се метнеш на топлото Възнесение. На промоция, разбира се. Всичко това е добре прикрито под маската на духовност.\nТип No. 3: Хора, които са започнали дейността си с чисти намерения, с уж свещена и идеалистична мисия, но вероятно под напора на финансовите потоци са се трансформирали в Тип No. 2. Демек – минали са откъм тъмната страна на силата.\nДа поразсъждаваме малко над особеностите на текущото време. Вече не помня къде го бях казала.. май беше за един вестник, извинете ме ако се повтарям. Та – целият ни живот, планетата, битието ни е създадено и се върти около числото 12. Има 12 часа в денонощието, 12 месеца в годината, 12 зодии. А в момента ни предстои еволюционен преход към 13 – просто следващия съвсем обичаен, очакван квантов скок, който се случва на зададен период от време. 11:11:11, или числото 33, числото, което носи Христовото съзнание. Енергията на 11:11:11 е много тясно свързана с енергията на числото шест, която се трансформира в Триада, и се появява като 666. Сега се пробужда, разчупва стари шаблони и стереотипи, връща съзнанието на хората към произхода им, към мисията им. От гледна точка на метафизичната нумерология, движението на човечеството и цялата планета Земя от 11:11:11 към 12:12:12 е движение на 6 към 9 (вибрация), това е движение от разделението с Висшето АЗ към обединяването с него.\nСледите ли ми мисълта? – 666. Което число се оказва, че всъщност носи чудесни вибраци, трансформация и израстване. А не е числото на Дявола, на злото. Та за този период, в който се проявяват трите шестици и Христовото царство на Земята, всички древни текстове говорят, че ще се появят водач/и, но редом с тях ще има и много лъжепророци, които трябва да оразличаваме.\nВодачите мисля, че ги разпознавате, че и те самите започват да се осъзнават и поемат мисията си.\nАми лъжепророците? Сещате ли се кои са те? 🙂\nЕто няколко ясни знака, по които да разпознаете модерните лъжепророци:\n– Обикновено имат студио/холистичен, духовен център – изобщо легализирана бизнес дейност (НО има и много свестни такива!!)\n– Започнали са дейността си с един основен семинар, който в последствие са разбили на поне 10 сегмента (иначе въртящи се около едно и също), като всеки отделен от тях има поне по 5 нива, като без преминаването на първите, няма как да стигнеш до “върха на айсберга”.\n– Титуловат себе си като “гранд-мастер”, “велик учител”, “пазител на знанието” , “гуру” и твърдят, че те са тук ЗА ДА ВИ НАУЧАТ. Защото вие не знаете. Вие не можете. Но пък те могат и само те ще ви научат как.\n– В собствените си сайтове (и изобщо из интернет пространството) изобразяват себе си с ангелски крилца, обрадени от мистични сияния, изображения на светци, Ангели, Архангели и прочие светли същности.\n– В интернет пространството (и предимно в социалните мрежи) умело боравят и щедро цитират чужди послания, мъдри мисли, духовни откровения. Чужди. Рядко от тях излиза нещо авторско – демек от сърцето и душата. Те просто цитират и предизвикват умиление в четящите 🙂\n– Още при първите контакти научавате колко още нива, курсове, цветни капки, или незаменими добавки трябва да посетите/закупите, за да си оправите проблема. Всъщност ТЕ ТЪРСЯТ проблема във вас – все пак той е кукичката, която ви закача за тях – и то продължително. Каквото и да правите, винаги има и още и още и още, което трябва да си купите, за да постигнете щастие, хармония, духовно извисяване.\n– Умело използват всякакви нарочени за свещени, сакрални дати, за да организират (високо платени разбира се) екскурзия, медитация, семинар, супер-мега-гига специална практика, като само и единствено там, с тяхна помощ някаква сила във вас може да бъде активирана. Ако не е при тях – не става.\n– Оставят ви с убеждението, че имат нещо като запазени права върху определен тип енергия, контакт с определени извисени учители и влизане в информационно пространство. САМО ТЕ могат да ви инициират и дадат тайната парола за там. Иначе не може!\nСтига ли толкова? Мисля, че схванахте идеята 🙂 Тези хора всъщност все пак поназнайват нещо. Добре са подплатени. Чули са, прочели са, понаучили са нещо. Имат някои добри умения. И така умело го използват, че когато започнете (евентуално) да се съмнявате и да се усещате, вече сте наляли доста пари. Пък просветлението все не идва. Може да си платите за следващото ниво… или да се осъзнаете.\nНЯМА НИЩО И НИКОЙ ИЗВЪН ВАС, КОЙТО ДА МОЖЕ ДА ВИ НАУЧИ, ДА ВИ ПРОМЕНИ И НАПРАВИ ПРОМЯНА ВМЕСТО ВАС!\nВсичко онова, което се надявате тези хора да ви научат всъщност вече го знаете. Раждате се с изначалната мъдрост, носите я в себе си, във всеки един момент може да посегнете към нея и да си припомните и овладеете отминали опитности, запазени в океана от Вселенска мъдрост, от колективното съзнание към което принадлежите и вие. Как ли? Ами обърнете се към себе си. Наблюдавайте себе си. Наблюдавайте мислите си. Опознайте функциите на съзнанието си. Медитирайте. Хранете се с чиста храна, за да е чисто и ясно съзнанието ви. Потърсете помощта на някой от по-опитните от вас, вече успяли да повдигнат леко завесата на дуалността. Но избирайте тези хора със сърцето си. Интуицията е безпогрешна. А емоциите са съвършения инструмент, който ви показва дали сте на прав път. Чувствате ли страх, потиснатост, несигурност, когато контактувате с тези хора? Чувствате ли се дребен, нищожен, незнаещ, пък човекът срещу вас е голям, можещ, обещава да ви оправи? Ако отговорът е да – бягайте надалеч.\nАко човекът, който сте избрали да ви помага по духовния път ви кара да трептите от радост и възторг, ако се усещате приповдигнат, радостен, ако ви провокира да мислите и да откривате сами важните отговори, ако вървейки до него осъзнавате собствената си значимост и чувствате как започвате да се доближавате до потулената ви мъдрост и знания – значи пътят и човекът са правилните.\nВсъщност и едните и другите имат уместно място в цялото пъзелче и им благодаря. Дори на лъжепророците, които чрез действията си ни помагат да оразличим контрастите на светлините и сенките и намерим собствения си правилен път.\nВремето е уникално. Сбъдваме промени, които до момента не са се случвали в тази Вселена. Човечеството отиде отвъд всичко, което е допускано, че ще се случи, а възможностите и потенциалите са безкрайни. Вие сте уникални същества. Всеки един от вас. Всички сме равни по сила и възможности частички от Цялото. Не забравяйте, че имате право на свободен избор. Мислете и избирайте със сърцето си, не с разума. Намасте.\n(Прочетено 7 195 пъти, посетено 1 пъти днес)\nАко и ти искаш да видиш как можеш да направиш това, ела на БЕЗПЛАТНИЯ ми уебинар “Как да постигнеш истинска емоционална свобода и спокойствие, без да чакаш години за резултат “. Регистрирай се за безплатния уебинар от ТУК.\nДата на провеждане: 03 Юни, 2019 от 19:30ч.\n11:11:11666високи вибрацииВъзнесениегранд мастергуруДуховен бизнесдуховен водачлъжепророксвободен изборТриадаХристовото съзнаниечисто тялоясно съзнание\nАз съм Марти Иванова и съм ТЕС майстор и преподавател. Основател съм на сайта www.Svoizbor.com - мястото, където откриваме и поддържаме онова природно естествено състояние на тялото и духа на здраве, радост и хармония. Имам повече от 10 години професионален опит с работа с ТЕС (Техники за емоционална свобода), Пренареждане на Матрицата, НЛП терапия, хипнотерапия, медитация, енергийни практики. Работя със стотици Българи, както и с много известни български и чуждестранни автори, ТВ водещи, актьори, модели и журналисти, които избират да ми се доверят и да работят с мен всяка година. Мисията ми е винаги да ти напомням, че силата на изцелението е в твоите ръце; че винаги можеш да активираш любовта и да изградиш живота си наново и никой не може да ти отнеме силата да бъдеш емоционално и душевно свободен. Ако и ти искаш да видиш как можеш да направиш това, ела на БЕЗПЛАТНИЯ ми уебинар "Как да постигнеш истинска емоционална свобода и спокойствие, без да чакаш години за резултат ". Регистрирай се за безплатния уебинар от ТУК.\n« Обиждай ме, обичам те!\nНовите енергии вече са факт »\nБитките в живота\nНовите дискове с водени медитации вече са тук!\n5 ноември, 2011 at 10:51 Отговор\nНамасте, Мартина! Тази статия определено трябва да стане достояние на колкото се може повече търсещи! Много добре си представила ситуацията с всички тези учители, които след всяко следващо ниво на техните курсове ти обещават просветлението и едва ли не решаването на всичките ти проблеми да дойдат само след още едно ниво, още една сума… продължавай все така… 🙂\n5 ноември, 2011 at 11:53 Отговор\nПредлагането е според търсенето.\nАко човек осъзнае, че всичко е от Любовта, и че тя не се учи, а е вътрешна същност, нещата ще си дойдат на мястото, а лъжепророците ще си отидат завинаги.\n5 ноември, 2011 at 14:58 Отговор\nМного хубава статия, поучително и ясно посочване на видоветете гурувщина.Много хора ще се разпознаят, а другите ще ги познаят тях.\nНай-хубавите обяснения – винаги са простички и ясни. От мен поздравления.\n5 ноември, 2011 at 15:00 Отговор\nАз споделих тази статия във фейсбук, и помолих приятелите си и те да я споделят. Аз самия пиша лекции на духовна тематика и поддържам духовен център\n5 ноември, 2011 at 21:00 Отговор\nБлагодаря ви за положителните отзиви. Важно е да се говори за тези неща. Хората са много отворени и се доверяват сляпо.. уязвими са, а има безскрупулни хора, които ги увличат. Всъщност, имайки поглед над социалните мрежи, точно онези хора, за които пиша и които очаквах – (не)реагираха по очаквания начин. М-дааа. Истината боли.\n6 ноември, 2011 at 00:15 Отговор\nАз пък си мисля, че хората са по-скоро много затворени и много трудно се доверяват. Болшинството от масата дори не иска да чуе за духовна страна на живота /в това болшинство влиза и масата, която отъждествява религията с духовността/… Ако хората умееха да се отдават истински – всеки би могъл да им е учител, даже и неодушевен предмет /перефразирам по спомен Ошо/. Проблемът на хората е, че търсят помощта отвън – и докато е така, винаги ще има и кой да се пише способен да им я даде /обикновено срещу пари/. Истина е /за мен/, че учителя идва тогава, когато ученика е готов. Дори “лъжеучителите” са учители и тези “уязвими” хора, които попадат на тях явно имат нужда точно от тях – това е техния урок.\nА за това, дали е възможно някой да увлича някого можем да си спретнем цяла тема със спорове навярно /според мен не е възможно/. А се сещам и за още една тема, по която можем да си наговорим куп приказки – за назоваването на конкретни имена… Ти какво мислиш по нея? Себе си си легитимирала, но това всеки може да си изтълкува по много начини. Подскочи ми в главата този въпрос, във връзка с очакваните от теб /не/реакции на определени хора – при положение, че ти така или иначе вече ги намеси в темата – смяташ ли, че има нещо лошо да ги назовеш и поименно?…\nА пък за истината – според мен тя по-скоро сърби…\n6 ноември, 2011 at 10:08 Отговор\nНе масата пише историята, а личностите. Масата така или иначе е зомбирана, психирана и манипулирана от шепа хора, чрез инструменти като “обществени рамки”, медии, политика, религия и прочее.\nА онази сравнително малка, но растяща общност от пробудени хора, търсещи по пътя на духовното са доста отворени и податливи на такива, които пък са готови да се възползват от тях. Ако много държиш, в лична комуникация мога да споделя някои от имената, които искаш да узнаеш. Иначе оповестяването им в пространството би означавало открита нападка – нещо, което не бих си позволила. А и бих отнела правото на свободен избор на онези, които трябва да се доверят на собствената си интуиция. Нека развиват тези си умения хората, а не да закърняват, докато чакат все някой отвън да им каже и покаже.\n6 ноември, 2011 at 11:27 Отговор\nБлагодаря ти за този отговор – много ми хареса!\nСъгласен съм, че не трябва да се посяга на личния избор /но като се замисля – възможно ли е въобще да се посегне на него/…\nНо за нападките, в момента какви са – скрити? Според мен никой не прави нещо на мен и аз не правя нищо на никого, така че като изказвам мнението си открито, реално не атакувам и не засягам никого. А иначе, ако някой иска да се почувства засегнат – то той може да го направи дори и ако посегна да го прегърна…\nИмената на хората нямат значение за мен – попитах само теоретично защо ги премълчаваш /не че бягам от лична комуникация – напротив, мисля, че много ще ми хареса такава, но тя сама ще си дойде ако има място за нея/.\nЩе се възползвам от момента да ти благодаря и за това, което правиш със страничката си – лично на мен много ми харесва и продължавам да се наслаждавам на нещата, които споделяш!\n12 март, 2012 at 01:00\nНе можах да разбера защо толкова искаш да каже имена…За да я разтъкават по съдебни дела ли ???\n7 ноември, 2011 at 03:31 Отговор\nТака и не разбрах къде я стяга чепикът авторката. За какво е целият този поток от думи — заради някакви курсове, гурувци и неспечелени пари или нещо друго? Апропо — дума „опитност“ в българския език няма.\nА това бомбастично твърдение „НЯМА НИЩО И НИКОЙ ИЗВЪН ВАС, КОЙТО ДА МОЖЕ ДА ВИ НАУЧИ, ДА ВИ ПРОМЕНИ И НАПРАВИ ПРОМЯНА ВМЕСТО ВАС!“ си е просто една безсмислица.\n7 ноември, 2011 at 08:18 Отговор\nАбсолютно сте прав 🙂 Докато вярвате, че някой друг може да направи промяна вместо Вас и да носи отговорност за това – точно такава ще е Вашата истина.\nTова, че не сте разбрал статията, говори, че просто не е предназначена за Вас 🙂 И аз не разбирам защо трябва да съществуват цели издания, които описват футболни мачове, но това не означава, че не са уместни и си нямат аудитория, която да ги оцени и разбира. Просто не са за мен. Което и леко ме озадачава – кое точно ви провокира да напишете коментар? 🙂 Предполагам за да демонстрирате познанията си по български език, което също е похвално. Благодаря 🙂\nИначе чепиците са ми съвсем свободни, благодаря 🙂\n8 ноември, 2011 at 20:19 Отговор\nА аз не харесвам хора, които четат през 4 реда в петия… и не вникват грам в написаното – на каквато и да е тема… чепик – тук тази дума няма място, думата апропо – означава между другото. И такава дума има: … може да е отскоро, но я има и се използва, в случай, че не знаете господин Боян.\nП.С. Част от статията се отнася за хора като Вас.\n10 ноември, 2011 at 21:33 Отговор\nКоя част се отнася за Боян?Питам човекът със странното име.Аз съм съгласен с неговото твърдение „НЯМА НИЩО И НИКОЙ ИЗВЪН ВАС, КОЙТО ДА МОЖЕ ДА ВИ НАУЧИ, ДА ВИ ПРОМЕНИ И НАПРАВИ ПРОМЯНА ВМЕСТО ВАС!“ си е просто една безсмислица.ОМРЪЗНА МИ ОТ КУЛТУРНИЯТ СТОКООБМЕН НА ДУМИ!!НАПИШИ ТИП ЕДИ КОЙ СИ И СИ СЛОЖИ БЪЛГАРСКОТО ИМЕ!0886680622\n10 ноември, 2011 at 21:43 Отговор\nМирослав, докато някои си играят с думи, други съ-творяват “чудеса” в собствената си реалност 🙂\n10 ноември, 2011 at 23:21\nА те от къде знаят че е тяхната собствена реалност а не на родителите и прародителите им?Обществена реалност?Ближна реалност?Ти как стигна до тук?Сама ли?Има ли такова чудо собствена реалност? Щастливи дни!!!\n10 декември, 2014 at 23:26 Отговор\nЗа такива като вас-да,но не и за хората,които са над вашето ниво.\n8 ноември, 2011 at 10:58 Отговор\nОсвен чепиците бих добавил и съзнанието. Което е по-радко срещано явление в 21 век. За това се радвам, че те познавам.\n10 ноември, 2011 at 21:38 Отговор\nусмивки, усмивки 🙂 От най-хубавите 🙂 Благодаря ти!\n8 ноември, 2011 at 11:15 Отговор\nНякак си нещо ме подразни в тази статия… (Но много харесвам други този сайт – използвам да благодаря за тях. :о)\nСъгласна съм с Дес, че всеки ученик получава учителят, когото заслужава. И ако този учител не казва нищо свое, а само цитира чужди идеи/мисли, какво лощо? Както е казал великият творец Пикасо, всеки е плагиат. Просто творците успяват да пречупят всичко през своята призма и да го предадат на другите по своя начин.\nА и новата епоха, която настъпва не е епоха на водачи, а на учители. Т.е. не бива да се плашим от лъжеводачи, защото водачите по принцип не са актуални, така да се каже. :о) А лъжеучители, според мен, просто няма.\n8 ноември, 2011 at 15:13 Отговор\nМоного добра статия, Мартина. Според мен съвремието ни стана много тип” фаст фуд”, консуматорско мислене, сега и веднага. Винаги съм се опитвала да обясня, че между духовност и религиозност има разлика. Духовното развитие е процес. Лъжеучители ще има докато има хора, които вярват, че всичко се случва по причина извън тях или просто искат да си”купят” бързо решеие или титла, която да поласкае Егото.\n8 ноември, 2011 at 22:10 Отговор\nСъгласен съм с много от материала в поста. Чудесно е някой да го заяви тъй гласно и точно. Има много фалшива духовност, има много трици в езотеричните среди, заровени под гръмки и лъскави заглавия. Това е част от бизнеса, от консуматорски и крайно материалистично ориентирания ум. Когато каруцата е пред коня (материални подбуди зад уж-духовното), когато търсенето на истината е затисната под тях, едва ли можем да говорим за истинска духовност. Намирам, че духовните хора наистина излъчват едно сияние на спокойствие, което е обаятелно, за разлика от бледите имитатори.\nЕдинствено съм резервиран към някои от нумерологичните акробатики и имам добри основания за това. Но то е друга тема. 🙂\n8 ноември, 2011 at 23:12 Отговор\nЗдравейте Мартина. Поздравления за статията и за сайта. Преди да открия /или да си спомня за/ собствената си сила попаднах на такъв “духовен учител”, който наистина знае доста неща, но се е увлякъл от света на материалното. Та, за малко да се отровя от предозирани хранителни добавки, да не говорим за изпитите количества от бахови есенции, изчетените книги на издателството й, които по своята същност не са лощи книги, но в съчетание, със “съвета”, че не бива да четеш нищо друго… Всъщност започна да ми проблясва, когато усетих един особен модел на налагане на мнение и твърдения от типа ” аз съм духовен учител” и затова аз ще ви кажа, а вие ще ме слушате.Всъщност това ме отблъсна окончателно. Вече знам, че човек може да започне самоосъзнаването си напълно сам. На мен лично ми помогна Екхарт Толе със “Силата на настоящето”\n10 ноември, 2011 at 21:41 Отговор\nЕто, сама сте разбрала кои са ключетата, които подсказват..\nЕто това е нещото, което някои хора не съумяват да проумеят – осъзнаването сам. Книгите са чудесен помощник в този път – дават храна за размисъл, провокират и подтикват сам да намериш своята истина. Ето това е смисълът на думите ми “няма никой и нищо извън вас, който да ви научи”. Защото наистина цялото изначално познание и мъдрост са ни дадени и закодирани на клетъчно ниво..Просто трябва да съумеем да разсеем мъглата на дуализма и да си спомним.\n12 ноември, 2011 at 16:23 Отговор\nРадвам се, че те познавам. Радвам се, че точно ти с-ътвори тази статия, която да пораздвижи дъховете. Имаме нужда от това, някой да ни каже истината в лицето. Не може да искаме всичко да ни се смели и ние на готово да го получим. Освен това се радвам,че това сакрално изречение предизвика толкова спорове. Значи хората започват да мислят, а това е добре. Пиши, мисля,че имаш какво да кажеш. Успех.\n13 ноември, 2011 at 04:37 Отговор\nMy site is Healthy Cholesterol Recipes.\n13 декември, 2011 at 23:12 Отговор\nЗдравейте на всички.Изчетох статията и коментарите до един.И понеже всичко е казано,на мене не ми остана друго и се сетих за един стих от “Панчатантра”…хехехехе..та изкам да ви го кажа и ако можете да се посмеете,така както и аз се смях като четох всичко това.ето го:\nЛъжата считаме за правда,\nа истините -за лъжи.\nТака е този свят устроен\nи ти за туй се погрижи…\nимам доверие на старите мъдреци….\n8 март, 2012 at 09:09 Отговор\nМного точно и добре казано, чудесна статия. Радвам се, че има хора, който имат способността да казват истината по правилния начин. Поздравления за авторката.\n10 март, 2012 at 14:35 Отговор\nТворецът Е в нас!\nВсичко друго звучи като: “крадецът говори- дръжте крадеца”, а времето е Единение и всички други вибрации на раз-единение и липса на Любов не се поддържат отдавна. Да бъдем себе си и да споделяме обичта и опита си 🙂\n10 март, 2012 at 15:03 Отговор\nДжо Витале и Ний Доналд Уош:\n“Не определяй какво е ценно за теб, като се сравняваш с другите.\n~ Всеки от нас е различен!\nНе си поставяй цели спрямо това, което другите хора мислят за важно.\n~ Само ти знаеш, кое е най-добро за теб!\nНе позволявай на живота да ти се изплъзне, като живееш в миналото или в бъдещето.\n~ Живей пълноценно всеки ден, за да бъде пълноценен животът ти!\nНе се страхувай да поемаш рискове.\n~ Приемането на предизвикателства ни учи да бъдем силни!\nНе пречи на любовта да влезе в живота ти, като казваш, че е невъзможно да я намериш.\n~ Най-лесният начин да получиш любов е, като даваш любов! Най-бързият начин да загубиш любовта е, като не я цениш!\nНикога не се отказвай от мечтите си!\n~ Да бъдеш без мечти, означава да нямаш надежда. Да бъдеш без надежда, означава да живееш без цел!\nНе преминавай през живота толкова бързо, че да забравиш не само къде си бил, но и накъде отиваш!\n~ Животът не е състезание, а пътуване, на което трябва да се наслаждаваш във всеки един миг!…”\nАлекс Петров :\n“Етапи в развитието на човешкия ум и съзнание!\n1 Етап – Искра, запалване..!Аз търся своята воля, ничия друга!\n2 Етап – Аз търся твоята воля, желая обединение, отхвърлям разединението!Виждам смисълът и силата в единството!\n3 Етап – Аз търся волята на Бога, твореца, принципа, създателя..Моят поглед е непрекъснат през вечността!Осмислил съм много, но не всичко!Търся единение със Любовта и всичко произтичащо от Нея!\n4 Етап – Тотално сливане с природата!Аз съм вечен, безсмъртен, уникален..!Аз съм Бог, аз съм Любов, аз съм всичко, аз съм нищо, искам всичко, не искам нищо..Виждам само Светлина и тя струи от мен!!!Смисълът на моето съществуване е да давам и съзидавам Любов, Доброта и Светлина..! ♥ ♥ ♥”\nБог Е Любов! Аз съм Любов! Ние с Бог Сме Едно !-предадена ми мантра от Учителя Дуно <3\n10 март, 2012 at 20:40 Отговор\nРазсъжденията са правилини, анализът – също. Аз затова не приемам да ходя на семинари и обучения. Стига ми това ,което вече имам. Но и твърдението, че всичко е вътре в нас и просто трябва да го пробудим , ей така с вътрешен хъс и повече смелост, крие доста опасности. Имам няколко познати, които стигнаха до лудницата от такова вътрешно следване на поривите и нагласите си, които уж бяха много чисти и духовно устремени. Сега не искат и да чуят за духовност и школи. Ако не бяха нужни помощници – нямаше да идват такива хилядолетия наред, за да ни пробуждат и подкрепят. Всичко е вътре в нас – провалът също! Най-опасните позиции на едно съзнание, не притежаващо опит в духовното обучение, е самомнението , че знае по принцип и гордостта, че може само да осъществи промяната си. Нека да не забравяме, че дори Инелия говори главно за две базови качества на нашето съзнание: свободната воля за избор на Път и практическата възможност да го постигнем, но…чрез нейните упражнения, напътствия – методики, нали? Кой преди това беше чувал за Дармична линия или за едновеременни съществувания в различни реалности?! Имам предвид обществото, защото определени посветени отдавна знаят доста по този въпрос. Мартина правилно поставя въпросите, отговорите са в нас, но и в отношенията Човек-Човек, тоест Знаещ – Търсещ. И тук остава открит въпроса за качеството на знанието и нуждата именно от него за търсещият. Защото част от същността на това изследване опира именно до тава: КОЙ – КОМУ е нужен – може да бъде полезен?! Опасността от откритите,достъпни и неангажиращи Лично знаещите, семинари е в невъзможността да преценим параметрите на търсещата личност и възможността да й отговорим правилно, още повече да я обучим правилно.Това е ГОЛЯМА отговорност! И …строго кармична!Свободното освобождаване на Духа, може да доведе до Притчата за освобождавенто на духа от бутилката! Тогава???\n18 март, 2012 at 09:52 Отговор\nИ слезе на Земята Повелителя на Илюзията. Разтвори плаща си и от него излетяха множество красиви същества. Изпълниха ефира и хората се влюбиха в тях. Нарекоха се с нови, привлекателни названия. Отговориха на копнежа по възнесение, съвършенство, чистота на съзнанието и така им отнеха възможността ИСТИНСКИ И САМИ да ги постигнат. Когато Повелителят затвори плаща си, Земята бе напълно завладяна от неговите Адепти и човеците изпаднаха в ново Световно Робство. Самите те, поробени с новите илюзии смятаха, че са постигнали “нова и по-висока вибрация”. В това време техните сила и енергия биваха източвани в изобилие от съществата извън техния свят, които изпитваха огромно, космическо задоволство от това развитие на Играта.\n28 март, 2012 at 05:55 Отговор\nвсичко това, което казваш, е въпрос на гледна точка. Твоята, моята, тяхната и т.н. Много мои познати смятат, че друга твоя позната, с която сте “кралици” и “лъчезарни” е тип No.2, но въпреки това ти я харесваш, което отново е разлика в гледните точки и няма правилна или погрешна. Всъщност пиша тук, за да отбележа едно, може би, непреднамерено смесване, с което, предполагам, си целяла по-дълбок ефект или пълнеж за статията. С капки на Бах, здравословна храна и екологичен начин на живот, просветление не може да се постигне. На никой не му хрумва това. И никой не очаква с пазарска кошница да постигне опознаване на вътрешната си същност. Когато отивам на диетолог или при хомеопат, отивам с цел подобряване на състоянието на тялото, емоциите или менталното състояние, това обаче само косвено е свързано с моята духовна същност, която остава незасегната от всичко по периферията. Обобщенията замърсяват истината.\nСъщото важи и за следването на “собствените импулси” – когато те са животински и неосъзнати, ще водят до несъзнателен начин на живот. Което води и до следващото нещо, което ти се изплъзва от мисленето, а именно, че ако някой създава карма със своите последователи, то тези кармични отношения са винаги двустранни и колкото едната страна е замесена, толкова и другата. Не съществува някаква “невинна” прослойка от търсещи, които изведнъж и изневиделица се хващат в добре построен капан. Тук става въпрос за алчността на някои хора, които търсят лесният път и сами са причината за своите заблуди. Хитрият No.2 е само екран за техните мисли и ги допълва. Така действа кармата. А и както един приятел казва, кармата са нещата, които ти се случват по пътя, иначе с какво ще се занимаваш до просветлението?\nВсичко е въпрос на гледна точка, от моята гледна точка, твоето холистично студио е този сайт, твоите гости, са читателите ти, а продуктите ти – статиите. Признанието е също много мощна разменна монета, по която егото може да се увлече. И ако погледнеш нещата от малко по-различна гледна точка, съденето винаги се връща към теб. Но да избягаш от съденето изисква много повече житейски опит и път, който минава през доста по-голям свят, отколкото можеш да предположиш. Аз съм имал честта да бъда с десетки и десетки хора, които споделят своя опит и те не съдят света, че в него сме създали коректив на свободата като парите. Защото говориш за измерения и съзнание, съзнанието от 3-тото измерение живее в ограниченията и сами ги създава пред себе си, Единното съзнание се разширява без нуждата да ги създава и нито се бори с тях, нито ги заобикаля. Като се бориш, къде си?\n28 март, 2012 at 21:08 Отговор\nЗдравей, Никола. Много ти благодаря за този коментар. Знаеш ли – за жалост тази моя статия стана едва ли не развяващия се флаг на всички, чувстващи се излъгани, измамени, подведени от златотърсачите в духовния бизнес. Може би и в това има някаква уместност и стана фенерчето, което на мен пък ми присветна. Размишлявайки, от позицията на времето, гледната ми точка е малко по-различна. даже написах един последващ материал, допълващ тези размисли – За зелените домати.\nЗа всяка гърбина има съответстващата й тояга и всеки от играчите и в тази сценка са си на място и не я разгиграват случайно. Съдене няма. Просто наблюдение.\nиначе това с типажите и различаването им е много хитро и коварно нещо. Наистина не знам за коя жена говориш, но сигурен ли си, че наистина я харесвам, или само така си мислиш? В последните месец-два толкова хора си разкриха истинските лица, умело прикрити под светли дрешки, че ми остана само да седна отстрани и да наблюдавам със зейнала уста. Е, от време на време понаболва, но и това е уместно явно 🙂\nЛюбопитството ми обаче много настоятелно ме пощипва – за коя особа говориш? Ако решиш, че искаш да споделиш, можеш да ми кажеш на ушенце 🙂 Даже подозирам кого визираш, а тя категорично е яхнала една подемна бизнес вълна… и мнението ми там е… Е, опитвам се да е неутрално. Леко съжалително-съпричастно.\n29 март, 2012 at 06:24 Отговор\nпрочетох и следващата статия. Когато срещнах сайта ти, започнах от най-първата статия и докато стигна до тази, вече ми се пишеше и споделяше – “случайно” се включих тук.\nАз не считам, че статиите флагмани са добра идея. Много често читателите имат нужда да се идентифицират с нещо или някой и това да си ти, е бреме, което с времето тежи все повече. Но виждам, че търсиш и намираш баланса.\nЩе ти разкажа една история и мисля, че ще намериш отговор на въпроса си. Много много хора започват своето духовно развитие като противовес на материалното. Може би им липсва нещо там или са пренаситени. Може би ги притискат проблеми във взаимоотношенията, работата, издръжката и искат да създадат за себе си оазис на спокойствието. Работата е там, че тръгват от една крайност или започват с борба и ако такава ти е основата, тогава просто тласкаш махалото в другата посока. А докато се движиш така, как ще откриеш центъра си? Та въпросната приказка започва с един човек, който дълго време се е движил само в едната посока и е отишъл доста далеч, откривайки колко не-хармония може да има, ако позволяваш на егото да се намесва в личните отношения, колко сладка може да бъде борбата с живота, желанието да го завладееш и да се докажеш. Е в един момент омръзва. Доста хора наричат това омръзване, катарзис, но всъщност това е моментът, в който махалото е стигнало крайна точка, застинало е за момент и започва да се връща. Нещата се обръщат и вместо борбата да е с живота, човекът започва да се бори със себе си. Обръща всички усилия навътре, но защото пак има усилия и борба, егото е доволно, сменило е бойното поле, но самото то не се е променило. Сега нещата придобиват уж различна стойност, но само външното е сменено – когато кажеш на някого, че цел в живота ти са парите, си един от многото и дори могат да те съдят, че си алчен. Но когато започнеш да казваш на хората, че цел в живота ти става докосването до ангелското царство, тогава започват да те числят към светците. Лека промяна на фокуса и черното става бяло.(От гледна точка на Единството и двете, черно и бяло, защото са свързани в полярност помежду си, мъждукат със сива светлина и без блясъка на осъзнаването.) Та този човек сменя ролята на материалния човек с ролята на светеца. Даваш себе си за пример непрекъснато, защото светците познават пътя към Бог и трябва да водят. Измислено е отдавна, започваш да си създаваш свое собствено паство, да свириш на тънката струна на спасителя, който знае по-добре и да измисляш мисия и цел. Например за духовно обединение.\nНо духовно обединение не може да съществува. Нито пък мисията за обединяване на духовното и материалното. Парадокс. Нито обединяване на хората. И това си личи във всяка стъпка. Колкото по-вече искаш да обединяваш, толкова повече личи илюзията за разделение. Защо?\nАко гледаш наистина на света от сърцето, той си е единен. Винаги си е бил. Нищо не му е имало. Ти си бил в раздвоение по отношение на себе си. Създал си външен аз, откъснал си се от центъра. И това откъсване се предава през цялата ти реалност. През тези очи светът е черен или бял, има полезни и вредни неща, има хора, които заслужават да живеят и ги наричаш приятели, други според ума е по-добре да ги няма, защото са трудни и не можеш да се справиш с тях и ги наричаш врагове. Светецът обаче не може да си позволи да има врагове, затова тръгва да се обединява. Да променя, да тласка и да обяснява кой какво трябва да прави. Умът е много фин инструмент и не се подава толкова лесно на дресировка – неговите механизми са такива, че винаги ще се съхрани. Всяко действие, което идва от него, го подсилва. Единственото, което можеш да направиш е да отидеш в сърцето и да действаш от там, малко по-малко целият ти поглед към реалността се променя – и умът се успокоява. Но ако го оставиш той да прави всичко, никога няма да се успокой.\nТа как прозира тази илюзия на обединението в действията на този човек от приказката? Човекът, ако не разбра, си има Мисия. Мисия, която цели да покаже на хората, които търсят своя оазис, че са най-специални и са по-специални от другите човешки същества, в случая от тези, които не са българи. България е най-специалната. Същото това изобретение на умът, който е създал границите, но вече в нова епоха, но умът никога не разбира колко е неадекватен спрямо реалността. Жалкото е, че Новата епоха е епоха на Единство. Има един народ, земният. Сърцето не разбира къде минават политическите граници и че отвъд хората са различни. Всъщност от сърцето се вижда само една единствена жизнена сила, която пропива всичко – и хората и Земята, и Слънцето и звездите, от камъка, до Бог. Но това се открива в медитация. Истинска, автентична медитация, не просто затваряне на очите, докато тяло е заело демонстративна поза на святост и всички се държат за ръце, символ на обединяването.\nЧовекът светец излъчва и други илюзии. Една от тях е за превъзмогването. Превъзмогване на вината, на срама, на това, че е бил потискан и не се е реализирал, така както умът му е искал на по-ранна възраст. Тази илюзия се изразява в обратното – сега аз съм силен, яхнал съм вълната, всички погледи са в мен, аз съм царска особа – моята мисия е да ви кажа, че и вие можете да бъдете такива, ако ме слушате, ако повярвате в себе си. Вярата е хубаво нещо, но ако бъде инвестирана в нова роля, в пребоядисване на егото, в създаването на нова личност, е пропиляна. Ако бъде инвестирана в дълбоко търсене на това кой и какво си ти, тогава се отплаща. Това е единственото усилие, в живот, който навсякъде извън ума си тече безусилно, което си заслужава.\nХората обичат да следват. Казват, че са разочаровани от политиката, например. Но в случая заменят един политик за друг. А политиците, родените за такива, винаги напипват тънката струна, това, което липсва на електората. И започва да обещава, да героизира себе си, да се представя в определена светлина, понякога дори пренаписвайки личната си история или твърдейки, че защото е специален, няма нужда от такава и че е успял да направи неща, за които по принцип са нужни десетилетия, за две години в четене на книги и катарзиси – като подкрепя новата си история с твърдения на други, вече “утвърдени” светци.\nПолитиците слушат само, когато трябва да разберат, какво още да обещаят. В случая нашият светец слуша и събира около себе си други по този път, за да разбере какво се харесва на публиката. Гледа реакциите и си прави своите безмълвни проучвания. Обогатява продуктите и идеите, които предлага, с това, което е модерно и което се котира на пазара на неговото паство. Въобще интересна игра. Но няма смисъл в нея, освен да научиш, че с приказки и обещания никога не става. Че тайно в себе си политикът-светец не те уважава, а само гледа на теб като придатък на армията си обожатели. Е ако го кажеш, ще бъде изиграна сценката с превъзмогването – не ме интересува “точно” ти какво мислиш, има кой да ме слуша – светецът е открил извор на сила, който да заглуши емоционалния багаж и демонстрира тази сила – това е централното място под прожектора. И ако питащият е свикнал да бъде с групата, с поток от хора, замлъква и се примирява, сяда си на мястото и продължава да участва в играта.\nНо всичко това са театрални трикове, неща за сцената. Само дето винаги идва момент, когато завесата се спуска и зрителите, колкото и да са били потънали в играта, отрезвяват и си продължават по пътя. Всеки поне веднъж се е лъгал за някой филм, че си заслужава.\nп.с. използвах всичко това, за да доразвия темата ти за бизнеса. Реших, че имаш нещо общо с въпросната дама от случайни разменени реплики между вас във Фейсбук. Но дори и да имаше, ти добре демонстрираш, че вървиш своя път и го споделяш.\n29 март, 2012 at 06:35 Отговор\nЕдин отговор до Спас Мавров:\nходенето на семинари е прекрасен начин да си свериш часовника. Да чуеш и чуждо мнение, не само собственото. Лично аз го практикувам и професионално и по Пътя си. Слушането също така те учи и на смирение и точно, както ти каза, намалява горделивостта.\nИнелия не е първата, която говори за едновременни съществувания в различни реалности. Това е парадигма, която навлиза бавно и постепенно на Земята от десетилетия и се нарична многоизмерно съществуване. Ето така срещите с много и различни хора ти помагат да разбереш, че Истината е била и е навсякъде.\n1 ноември, 2012 at 13:11 Отговор\nМного, много ми се иска в България да намалее националната ни черта на осъждане и осмиване на другите.\nПървата част от статията е посветена именно на това – осмиваме. те са лошите – ние сме добрите. Дори и каквото да се напише всеки човек си има път на тая земя и той е направи собствените си грешки, независимо дали чете тази статия или не. Може да се окаже, че срещайки и доверявайки се точно на мним духовен учител за него ще е по- добър урок отколкото да се предпазва?\nСмея смело да твърдя,че световната тенденция на духовния бизнес и изобщо на бизнеса се измества в нова по благородна посока и за това трябва време! време да се промени съзнанието на хората. В България енергиите са твърде ниски за да се усети това, а и който не е излизал и живял навън няма база за сравнение.\nВ UK се създават групи на хора със собствени най-вече духовни бизнеси за колаборация и взаимно развитие и помощ на другите.\nАз участвам в една такава група и енергийното усещане е невероятно!!!\nНЯМА осъждане! НЯМА грозни погледи! НЯМА сарказъм и нпревара! всичко,което съм изпитвала в БГ. Има креативност и взаимопомощ!\nИмах честта да присъствам на семинари на хора сдуховен бизнес,които печелят 6-цифрени суми на месец! като Джоана Мартин и Антони Робинс. В средите съм на много сърцати хора,които имат духовни бизнеси, но те РАЗВИВАТ БИЗНЕСА СИ, ЗАЩОТО ТОВА ОБИЧАТ ДА ПРАВЯТ – ДА ПОМАГАТ НА ДРУГИТЕ.\nАко в България се развиват повече уж-духовни бизнеси – значи има да се учат уроци и енергийно хората да увеличават позитивизма си, А НЕ да критикуват! Да са ТОЛЕРАНТНИ и да ПРИЕМАТ!\nВ основата на горепосочените бизнеси ядрото и главната стратегия идва от сърцето!\nПожелавам това да се случи скоро и в БГ !\nколко много вреда сами си нанясяме даже не знаем – вреда на себе си и другите – със всяка осъдителна мисъл и негативно действие.\nАко продължавате да се концентрирате върху – недуховните бизнеси – ще проявите повече от тях…\nПо отношение на това, че никой не може да ни помогне отвън. В трудни моменти когато човек е готов учителя идва при него. Какъвто учител си привлечеш с мислите си – такъв урок ще трябва да научиш.\nНие имаме пълния капацитет да се справяме сами с изпитанията си, ДА! Но понякога отговора е пред нас и ако няма кой да ни го покаже не можем да говидим. защото другите са нашето огледало.\nИзпращам много позитивна енергия и вяра на всички ви!!!\n1 ноември, 2012 at 14:15 Отговор\nНай-сетне различно мнение 🙂 Как го чаках!\nАбсолютно сте права във всичко. Да не забравяме, че все пак има и втора част на статията, нали? 🙂 А освен това има и продължение на тази статия: http://www.svoizbor.com/2012/01/green-tomatos/\nЗа жалост в България още не са готови хората да достигнат тези висини, за които говорите. Все още преобладават хората, които казват “Абе вие като сте толкова духовни, защо искате пари изобщо”? Та това става причина да се пишат ей такива неща, белким на някой му светне: http://www.svoizbor.com/2012/07/spirituallity-and-money/\n13 декември, 2012 at 07:56 Отговор\n8 юли, 2014 at 23:02 Отговор\nИнформацията от Духовните нива се дава безплатно , тя се дава за да може хората да подобрят живота си и кога имаме една чиста проява на Духовни или Божествени същности , информацията, само се споделя.\nИ човека , правещ, споделящ това не набляга на физичното си тяло , понеже знае , че информацията остава и подобрява вибрацията , но тялото се сменя и то в случая не е важно , особено личността на самия човек , историята му , колко е постил , какви титли има и други.\nВсе пак , този или които и да е човек е само проводник на енергия и мислите , знанията , частично, не са негови, а на енергията , душата , Духа му.\nТе само споделят информация и не критикуват , не казват , че тя е единствената , най важната или истината , а казват вие сами усетете дали вашата вибрация и сърцето са в синхрон с тази информация.\nДават ви знания за това как вие да сте с подобни знания , как вие да сте лечител , как вие да достигнете и подобрите вибрацията ви.\nВсичко друго ви отдалечава от нужното за вас в това време.\nДават ви избор и най важното , дават ви информация за всички въпроси , за да може вие сами да достигнете до вашата информация и до вашата истина , така вие заемате вашето и уникално место в пъзела на Земния живот. <3\n17 юли, 2014 at 17:53 Отговор\nЧовек е нервно болен. Не само част от хората са нервно болни, а ВСЕКИ човек, сам по себе си, е нервно болен. Въпросът не е в това, да се оправят някои хора, въпросът е да се излекува ВСЕКИ човек. Неврозата е НОРМАЛНО състояние на човека, защото ВСЕКИ един преминава чрез НАСИЛИЕ (физическо, ментално и емоционално) през обучение, формиране и НАЛАГАНЕ на правилото – ПОДЧИНЯВАЙ се и ВЯРВАЙ, но ВИНАГИ на някой ДРУГ (ЛИДЕР – Господарят ти). Ти ВИНАГИ си представляван чрез НАСИЛИЕ (физическо, ментално и емоционално) от някой ДРУГ пред ТВОЯТА държава – политик и духовник, адвокат и т.н. Тогава ти реално кой си тук и сега?! Явно ти си като ВСЕКИ друг роб, който е точно КАТО теб в тази СИСТЕМА, и това ти приемаш ВИНАГИ за нормално, нали?! Когато робът е роден от роб и ОКОЛО него има САМО роби, РОБЪТ не може да разбере и почуства, че той е САМО един РОБ. На човекът НЕ му се дава ВЪЗМОЖНОСТ ДА БЪДЕ ТОВА, КОЕТО Е. ВСЕКИ Човек ТРЯБВА да бъде ВКАРАН в определен изкуствен и наложен с ИЗМАМА, и НАСИЛИЕ шаблон (ДИКТАТУРА). Този шаблон създава осъзнато и УМИШЛЕНО неврозите при човек. Само с една ЦЕЛ, човекът ЛЕСНО да е управляван ВИНАГИ от някой ДРУГ (ЛИДЕР – Господарят ти). С една дума вече е създаден ИЗКУСТВЕН фалшив и фасаден човек (БИОРОБОТ-РОБ). Този ШАБЛОН (ДИКТАТУРА) който те създаде теб, робът, е СИСТЕМАТА наречена представителна демокрация – ДИКТАТУРА, като: фашизъм, социализъм, капитализъм, монархия, република и т.н. Кой, кога, как, къде и защо, ТЕБ, робът, ВИНАГИ те представлява някой ДРУГ. Ти къде си тогава реално ТУК и СЕГА? Да правилно, причината е проста като теб, робе, ти си физически, ментално и емоционално ЗАРОБЕН от ГРУПА (шепа) алчни с болни мозъци представителни политици и духовници. Робе, поздрави СИСТЕМАТА.\n7 ноември, 2016 at 10:40 Отговор\nнаблюдението ми върху статията и коментарите е,че се прекспонира и преакцентира върху понятието духовност с особени претенции за принадлежност към него.наблюдавам състезание! бих попитала какво точно предтавлява тази духовост,така категорично разграничена от материалността? каква е причината да искаме така да отхвърлим някоя част от живота вярвайки,че това е чудесно? КОЙ НИ НАУЧИ НА ТОВА? има ли причина да се доверяваме на авторитети,понятия,термини и пр. и да ги следваме и защитаваме така ревностно? според мен има причина и тя е доста нездрава и съвсем не духовна,а доста материална! или по-скоро ментална повреда,която получаваме по наследство- недоверие към самия живот и собствената ни способност да го живеем качествено! това,което реставрира моята лична способност да се доверявам на себе си,е идеята,че от всеки и всичко можеш да научиш нещо чудесно,стига да не го възприемаш като авторитет и да не го приемаш насериозно! само така могат да се разпаднат от самосебе си всички йерархични структури,кото се образуват от хора с болно его в двете посоки.няма нормален човек,който обича да му целуват краката,нито има нормален,който обича да целува крака!… освен в интимен план,разбира се 😉\n8 ноември, 2016 at 21:14 Отговор\n8 ноември, 2016 at 21:20 Отговор\nПоздрави на всички участници.Едно питане имам.Как решавате кое е истина, и кое не за да “учите”хората?Кое е правилно , кое не.Форма,образец….Защото искам и аз да не правя нищо и да изкарам някой лев.Любимото ми е…елате на този семинар , без пари с дарение, минимум дарение 5 лева….за мен има ли спор на духовно ниво—няма духовно ниво.\nВашият отговор на Nikola Отказ\nЛичностно развитие (219)\nБио сок Бъз 13.00 лв.\nСЕЛЕН - капки 13.00 лв.\nКрем ВЕГАН Grazzia Bio-Regen 23.00 лв.\nМасло от черен кимион 100 ml 19.00 лв. – 119.00 лв.\nCHIEFTAIN - ВОЖД - Сила и енергия за МЪЖА 35.00 лв.


Хамилтън изравни рекорд на Сена и получи каската му - AУТОМЕДИЯ\nХамилтън изравни рекорд на Сена и получи каската му\nБританецът стартира пръв в Канада тази вечер\nИван Георгиев 11.06.2017 13:39\nЛюис Хамилтън спечели квалификацията за Гран при на Канада снощи и изравни рекорда на легендата Айртон Сена от 65 първи места на старта. Британецът победи лидера в шампионата Себастиан Фетел в оспорвана битка на пистата „Жил Вилньов”, а след нея германецът призна, че Хамилтън е бил по-добрият в борбата за полпозишъна.\nСлед сесията Хамилтън получи от семейството на Сена копие на негова каска от 1987 година, като роднините на бразилеца уточниха, че по-късно Люис ще получи и оригиналния шлем, който е бил използван за изложби и спонсорски прояви.\n„От дете искам да изравня постиженията на Айртон Сена – обясни Хамилтън. – Нямам думи, но съм много щастлив. Не мога да повярвам, че съм спечелил толкова квалификациите, колкото и Сена. Честно, не мога да повярвам.”\nВ хода на третата част на квалификацията Хамилтън на два пъти подобрява рекорда на пистата и в крайна сметка постигна 1.11,459 минути в последната си обиколка, като остави на три десети от секундата зад себе си Фетел. Освен рекорда на Сена, Люис изравни и постижението на друга легенда във Формула 1 – Михаел Шумахер, като шеста спечелена квалификация в Монреал.\n7-кратният световен шампион Шумахер остава начело в класирането с най-много спечелени квалификации – 68, а Хамилтън и Сена делят второто място с по 65.\nСъотборниците на Хамилтън и Фетел в Mercedes и Ferrari Валтери Ботас и Кими Райконен окупираха втора редица. Зад тях, на пето и шесто място завършиха пилотите на Red Bull Макс Верстапен и Дениъл Рикардо, а Топ 10 допълниха Фелипе Маса (Williams), двамата пилоти на Force India Серхио Перес и Естебан Окон и звездата на Renault Нико Хюлкенберг.\nФернандо Алонсо завърши 12-и в квалификацията за Гран при на Канада, но обясни, че с недостатъчната мощност на системата за задвижване на Honda, този резултат се равнява на първо място на стартовата решетка.\nееее Хонда си хонда 12-ти нооо това за тях е първо място ....много технологии много мощност


Европейския съюз обяви окончателното си решение за подкрепа на гръцкото правителство. Условието е да има стриктна финансова дисциплина за излизане от кризата.\nТВ"СКАТ" разполага с данни, които потвърждават версията за "турска следа" в атентатите в Москва.\nДнес всички медии в Турция цитират в резюме твърденията на руския вестник "Комерсант" за "турската връзка" при подготовката и планирането на вчерашните атентати в Московското метро. Написаното от кореспондента Николай Сергеев се определя от агенция "Джихан" като "много тежко обвинение срещу Турция". Казано\nпараметри за приемане на\nДнес е Благовещение. Архангел Гавриил носи благата вест на Пресвета Богородица, че ще роди Спасителя. Православните храмове в Бургас се изпълниха с хора, които присъстваха на празничната литургия. Честит празник на всички, защото "днес е началото на нашето


Журналистът Тома Томов с глобално интервю за Господарите на Вселената - Pan.bg\nЖурналистът Тома Томов с глобално интервю за Господарите на Вселената\nPan.bg 03 фев 2017 | 04:20 (5283) (4)\n"В САЩ има кланова война между различните корпорации. Когато Барак Обама дойде на власт, той дойде с лозунга "Yes We Can" ("Да, ние можем") - "Аз ще направя революция вътре в системата". Е той не я направи, каза в интервю за предаването на Радио Варна "Позиция" журналистът Тома Томов.\nС подобен слоган, но с други думи идва 45-ият президент на САЩ Доналд Тръмп: "Твърде дълго, малка група хора в столицата на нашата страна обираше цялото богатство на държавата, а всички разходи трябваше да поеме народът". Според новия президент, тази малка група, която е на власт, е направила клане в американските градове, каза още Тома Томов пред водещия Жоро Бекяров.\n- Казвам добър ден на журналиста Тома Томов с когото ще коментираме основните външнополитически знакови събития от изминалата година, Брекзит и изборите в САЩ, които очевидно ще отекват още дълго време през следващите години.\n- Преди да започнем, искам да припомня едни думи на вашия колега Димитри Иванов, с когото дълги години правехте телевизионни предавания, та той навремето беше цитирал американския президент Линдън Джонсън, който казвал, че „Когато никой не усеща топло, когато само ти усещаш топло, означава, че си пикаеш в панталона”. Правим паралел между този цитат и провала на елитите, защото те като че ли се откъснаха от реалността и не разбраха защо и как се случиха Брекзит и избирането на Доналд Тръмп за 45-и президент на САЩ. Съгласен ли сте с една такава теза?\n- Аз много уважавам Димитри Иванов, той ми е приятел и за мен беше привилегия да работя с такъв забележителен мъж. Аз мисля, че господарите на Вселената са в САЩ. Ако приемем, че те наричат себе си „невидимата власт”... или има един друг израз „deep state” - дълбоката държава или третото - „Господарите на Вселената” (“the masters of the universe”). Тази велика малка групичка, която е 1/10 от 1%, този митологически звяр с пет глави, нека първо поясним кои са те. Първо, Федералната резервна система и Уолстрийт, финансовия сектор. След това, големите индустриални корпорации. Третото - 17-те разузнавателни и контраразузнавателни агенции. Четвъртата е военнопромишленият комплекс. И накрая медиите и Холивуд - „Ню Йорк таймс” „Уошингтън поуст”, големите тв корпорации - от Фокс,\nдо Си Би Ес и Ен Би Си. Това чудовище с пет глави, което управлява света, е в непрекъснат конфликт със себе си.\nКогато вие сте президент на САЩ, независимо какво правите, в крайна сметка вие сте нает мениджър. Те ви наемат за 4 години, след това за 8, за да не вземе да сбъркате повече. Само Франклин Делано Рузвелт е имал четири мандата... и тъй като се греши много на този пост, те ги сменят, тези които ги наемат. Естествено, това се разиграва с избори, „свободата на народа да избира”.\nВ момента в САЩ има кланова война между различните корпорации. Когато Барак Обама дойде на власт, той дойде с лозунга - "Yes We Can" ("Да, ние можем"), "Аз ще направя революция вътре в системата". Е, той не я направи. Ще ви дам елементарен пример, една фраза: „Паразитите на Уолстрийт не произвеждат нищо освен хартийки. Единственият начин да има мир на света е да забраним на 50-те наши и чуждестранни банкери да престанат да се занимават с работата си.” Това звучи все едно го казва Тръмп, но така е говорил индустриалецът Хенри Форд.\nИли да кажем, това което изрече Тръмп - "Твърде дълго, малка група хора в столицата на нашата страна обираше цялото богатство на държавата, а всички разходи трябваше да поеме народът". Той използва една страхотна метафора, като казва, че заводите в страната са ръждясали и приличат на надгробни камъни. Което е много остро. И допълни, че тази малка група, която е на власт, е извършила клане в американските градове.\n- Имайки предвид загубата на работни места, тъй като корпорациите изнасят своето производство извън Щатите, в Азия и Мексико заради по-евтината работна ръка.\n- Винаги има една християнска традиция, образно казано, на война. През целия ХХ век и началото на ХХI... и тя се води от глобалните финансови елити. В Давос имаше интересна реч на Джак Ма (основателят на онлайн платформата Ali Baba). Какво е била глобализацията в ХIХ век. Това, което са правили няколко аристократични семейства, които са управлявали различни империи - Британската, Руската, Австро-Унгарската.\nПрез ХХ век глобализацията са войните и движението на капиталите, осъществявано от големите финансови къщи на Ротшилд, на Морган и т.н., а сега, видяхте, глобалните финансови елити получиха страхотен удар в тази война, която се води. Един човек, който представлява битката срещу тях - Тръмп, дойде на власт в Белия дом. Той използва донякъде идеи на сенатор Тафт, който пръв каза „Америка първа”. Или идеите на Линдън Джонсън за „Великото общество”... или динамичният консерватизъм на Ричард Никсън. Или идеите на Джон Кенеди. Тук имате една идеология, която утвърждава не правата и гражданските свободи на отделния човек, не класовата борба на Ленин, а една идеология, която говори за единство на народа. Още не знам дали някой не е измислил идеологията на тръмпизма, който е някаква форма на тръмпизъм–социализъм. Обаче в момента Тръмп създава големи проблеми вътре в елитите.\n- Именно, да, създава проблеми. Вие споменахте за това, че корпоративна Америка не е доволна от неговите действия и идеи, най-малко защото ще си намали печалбите, ако върне производството в САЩ, където надниците са по-големи. В същото време стана ясно, че 13 от ръководителите на най-големите технологични компании, които бяха против него на изборите и всъщност подкрепиха опонента му Хилари Клинтън, влизат в специален съвет към президентството. Съвет начело със знакови фигури като Илон Мъск, основателят на „Тесла” и Space X, и Питър Тил, който ръководи PayPal. Не наблюдаваме ли преобръщане на тенденциите?\n- Или по-скоро конфликт. Илон Мъск получаваше много пари от Обама, от държавата. Неговата програма Space X съществува благодарение на тези пари.\n- Но сега твърди, че ще е посредник между новия президент и технологичния сектор...\n- Много правилно следите това, което се случва в Силиконовата долина. Като си помислите, 2006 година кои са най-могъщите корпорации в света? Exxon. А какво е Exxon - петрол и газ. Колко е тяхната капитализация - около 300 милиарда. Тогава руснаците се надяваха капитализацията на "Газпром" да удари трилион. Каква е капитализацията на Exxon в момента? Много по-малка. Кои компании са начело в днешни дни? "Гугъл" и "Епъл". Има смяна на елитите и Силиконовата долина играе колосално важна роля.\nВ какво се заключава техният успех, на такива компании като "Епъл", "Майкрософт", "Гугъл" - те създават това, което наричат „идеи”. А това, което е производството, наричат го commodities, е едва 10%. Всичките финанси и усилия отиват в останалите 90% - интелектуалния труд. Производството отива в Азия - дали ще е Китай, Тайланд, Тайван е без значение.\nОт САЩ са изнесени 70 хиляди завода. Които след себе си са оставили безработни хора, които преди са получавали добри доходи, а сега получават съвсем малко пари. Да, глобализацията направи някои хора много богати и ето тук, ще се върнем към думите на г-н Ма. Основателят на "Али Баба" в разговора с Доналд Тръмп каза следното нещо: „Вашите фирми, корпорации и компании направиха колосални пари, като изнесоха заводите си при нас в Китай, но къде отидоха тези пари?” и отговаря на своя въпрос - „Ами вие водихте с тях войни”.\nИстината е, че през последните 30 години САЩ водиха 17 войни, които струваха десетки трилиони. За това в момента Тръмп в Америка е модерен, защото има остаряла инфраструктура, изнесена индустрия зад граница, която той се закани, че ще върне и в това се състои конфликтът.\nBorei 03 фев 2017, 04:47\n„Господарите на Вселената” (“the masters of the universe”).\nПърво тези, колкото и да са силни на нашата планета, не са в никакъв случай господари на вселената!!!\nДаже са дребни въшки в сравнение с възможностите на тези, с извънземните летателни апарати, които се появяват понякога при нас!\nВъв вселената Бог е Господарят! А тези са алчни поклонници на парите и материалните богатства. Те са по-силни от нас, но в никакъв случай не са по-силни от Бога, който е създател на цялата вселена, включително и на тях! Нашата вселена е уникална, истинско чудо!\nИ законите в нея са хармонични, "напаснати" много добре, за такъв тип развитие!!!\nТе (т.н. господари...) могат да се изживяват като "силни", само при по-слабо развити същества, НО Бог, ако иска, за нула време може да ги разпадне на атоми или даже и само на чиста енергия! Не го прави, защото им е дал и на тях индивидуалност и право на съществуване, ако не нарушават неговите закони! Един от законите му е свободна воля! И точно за това се опитват тези богаташи тука на земята за всичко да ни накарат да се съгласим! Само когато сме съгласни, каквото и да предприемат против нас, тогава те не нарушават закона за свободната воля! По този начин се измъкват от наказанието на Бога!\nДори да убиеш някого, ако той е съгласен с това, то избягваш наказанието на Бога, понеже не си му наришил свободната воля!!!\nАко техните жертви не са съгласни и силно емоционално се противят на това, което правят с тях, то наказанието им е неминуемо!!!!\nголям 03 фев 2017, 14:18\nЕ, страхотен е Тома Томов! Това е професионалист, който може да защити всяка своя теза, да води аргументиран диспут с когото и да е. С Димитри бяха най-добрия тандем в българската журналистика. Да е жив и здрав!\nСтойо 07 фев 2017, 19:07\nBorei, къде е този бог? Някой виждал ли го е? Ти виждал ли си го? Как така е създал всичко? Преди да го създаде какво е било? Нищо? А какво е нищото? Явно този бог и живял в нищото и един хубав "ден" /или "нощ"/ е решил да създаде вселената? А него кой го е създал?\nМожеш ли да отговориш на някой от тези въпроси?\nВярвай си в каквото искаш, но престани да ни занимаваш с твоите глупости.\nА защо този бог до сега не е унищожил лошите, а още ги търпи и ги умножава?\nBorei 08 фев 2017, 00:12\nКогато питаш за Бог, трябва да се изясни за какво говорим!\nПод Бог аз разбирам вселенски разум, много висока организация за която на нас даже ни е трудно да си представим в пълен обем какво точно представлява. Подобно на това, как един паяк никога няма да разбере как работи един 8 ядрен процесор, защо го има и от къде се е взел.\nКак е възникнала вселената? От "нищото". В абсолютният вакуум има квантови флуктуации, възникават частици в двойка с античастици, като винаги съответстват и веднага се анулират. НО поради малка "грешка", една много нищожна част от частиците не се е рекомбинирала със съответните си античастици и се получило "бум" - взрив и разширение... Това е станало преди около 13 милиарда земни години..\nВече има доказателства, че цялата вселена се намира във квантов вакуум, в това, от което е и произлязла...\nСега за Бога: Не е точно ясно, дали негов аспект съществува постоянно и във абсолютният вакуум или е възникнал заедно с нашата вселена? Но древни книги, а и от опита на хора, успели да достигнат по-голямо развитие, свидетелстват, че Бог присъства във вселената, но не зависи от нея и го е имало и преди това.\nДали съм го виждал? Всеки ден! Можеш да погледнеш една котка и да разбереш, че без Бога такава високо организирана система не може да има. Докато ме питаш, дали има Бог или не, в тялото ти работят милиарди клетки, високо организирани, за да ти поддържат живота... Сърцето, мускул, който цял живот работи по програма. Ако останеш няколко минути без кислород, мъзъкът ти ще умре и съответно и ти...\nЗначи без тази разумна ОРГАНИЗАЦИЯ, нямаше да има нищо смислено и света нямаше да го има...\nМожеш ли да си представиш, че от пясъка на брега на морето може сам по някакъв начин да се зароди микропроцессор, който да може да работи след това в компютъра ти? Смешно нали? Е, така също без тази разумна организация на света, нищо нямаше да има.\n"...Вярвай си в каквото искаш, но престани да ни занимаваш с твоите глупости..."\nАз не вярвам, аз виждам и знам, че има такава разумна организация! И тя не е глупост! Без нея нямаше да те има и тебе!\n"...А защо този бог до сега не е унищожил лошите, а още ги търпи и ги умножава? ..."\nЗащото си прави експеримент с нас! Създал е много и всякакви живи същества, а човекът може да отличава "добро" и "лошо"!\nНо всичко е относително! Ако те уволнят днес от работата ти, за тебе е "лошо", но за фирмата ти може да е "добро", че на края на този месец няма да ти плащат заплата повече.... Няма да имат този разход повече, твоята заплата...\nЧрез нас Бог изучава себе си, понеже чрез нас съществува и той! Дал ни е индивидуалност, да правим каквото си искаме, но има закони, които ако не спазваме, получаваме отговор, който не винаги е приятен за нас... Например: Ако се качиш на 5 етажна сграда и скочиш от нея, най-вероятно е да се разбиеш на асфалтовата улица, когато се "приземиш"! И Бог не е виновен, че си се самоубил. Гравитацията е негов закон и си я има, а ти ако не знаш, как да се справиш с нея, то може и да те убие... Така е и с хората и с техните "лоши" постъпки!\nТе си мислят например, че като те ограбят, нищо "лошо" не е станало. Да, може за тях временно да е "добро", но след време ще се "ударят в асфалта" и ще разберат, че неправилно са разбрали някой от законите му! И така ще "целуват асфалта" докато не се научат, как да се справят със законите му...\nДали искаш да знаеш, има ли Бог или няма или не те интересува изобщо, също е личен избор!\nНо ако се интересуваш от тези неща, животът ти ще мине с по-малко "сътресения", понеже ще знаеш по-добре, как да живееш в този свят!\nВ нашите общества никъде не се учи как да живеем! Учиме математика, физика и какво ли не друго, но как да живеем, не се учи никъде!\nА това не е маловажно... И от там вече възниква и въпросът за организацията на света изобщо, защо ни има и каква е целта на живота и т.н..\nАко тебе не те интересуват такива въпроси, няма проблем! Интересувай се от други неща, които повече са ти интересни... И аз като срещна нещо, дето не ми е интересно, не го чета и толкоз....\n39На линия в момента 1086Посещения Днес 27601Посещения тази седмица 503176Посещения този месец


Камина на твърдо гориво ABC QUADRO\nМоделите ABC QUADRO и ABC ROLO са конструирани по един и същи начин, но единствената разлика е в дизайна им. Камината се използва за изгаряне на дърва и въглища. Топлинната енергия се излъчва в стаята. Основната характеристика е ефективното отдаване на топлината в стаята.\nНиската температура на отработените газове, ниската консумация на енергия и много доброто излъчване в помещението са основните характеристики на тези печки. Ясните пламъци и чистото стъкло осигуряват визуално удоволствие. Предлага се в две комбинации: инокс и злато.\n204811 ABC QUADRO GOLD 1 990,00\n204816 ABC QUADRO INOX 2 190,00


06 Декември 2021, 14:19 Новини от Bpost\nНачало»Saitek Cyborg Evo Force - пълен контрол\nДобавена от: Avtora.com на 26 Ноември 2007\nДжойстиците напреднаха адски много като технология от зората на гейминга до днес. От обикновена пръчка с един бутон на базата (Atari) до Cyborg Evo Force има години прекарани в усъвършенствания на концепцията и функционалността им, за да ги превърнат в мултифункционални гейм контролери.\nНаистина, едно тясно специализирано устройство, не би могло да оцелее в съвременните пазарни условия. Джойстикът принципно е предвиден за игра на самолетни, космически и хеликоптерни симулации. Но Cyborg Evo Force се справя повече от успешно и с игри като FIFA 07 и Crysis.\nCyborg Evo Force наистина заслужава името си. Saitek се занимават отдавна с разработката на геймърска периферия и много добре знаят, колко важен е запомнящият се и cool дизайн в един такъв продукт. Издържан в стилен сребрист цвят джойстикът не само изглежда добре, но е и доста ергономичен. Приляга добре в ръката и не създава чувство за дискомфорт при продължителна употреба.\nНа "главичката" му е разположен допълнителен стик, с 6 бутона. Можете да го настроите както за употреба с лявата, така и за употреба с дясната ръка.\nСамият стик може да се върти около оста си с цел допълнителен контрол над управляваната машина.\nНа базата са разположени още 6 програмируеми бутона, 2 от които се използват, като shift за останалите 4, което при добре настроен софтуер повишава количеството на функциите, изпълняеми от бутоните на 8.\nCyborg Evo Force се застопорява добре за всяка гладка повърхност, благодарение на гумените "чехлички", поставени на базата. Това гарантира, че няма да изгубите някоя въздушен дуел, само защото джойстикът, излетял изпод ръцете ви, е ударил кротко дремещата под PC-то ви котка по главата!\nДжойстикът се инсталира лесно - просто включвате USB кабела към компютъра и захранването, а Windows XP и Vista разпознават Cyborg автоматично. След инсталацията на допълнителния софтуер, можете да настроите функциите на бутоните в един генерален профил и след това, за всяка една игра поотделно в различни профили.\nАко играта поддържа Force Feedback функциите, ще почувствате уникалните вибрации, следващи всяко ваше движение. Изстрелването на ракетите и леката вибрация на самолета, когато едно от крилата му олеква, разтърсването при свалянето на колесника или отката на картечницата - всичко това се предава в ръката ви, създавайки неописуемо чувство за реализъм.\nИграта на шутъри е малко по-сложна и изисква известно време за свикване с контрола (централният джойстик се използва за движение, а "главичката" за прицелване). За привикналите към мишката и клавиатурата геймъри, това определено би било неприятно. Но Cyborg Evo Force показва, че може да се справи и с тази задача. Тествахме дори и Warcraft 3 TFT, но джойстиците явно наистина не са предвидени за стратегии.\nИме: Cyborg Evo Force\nРиана в пълен блясък!


Стефан Янев - Пълна генерализация - Труд\nПетък 25.06.21 / 00:11\nПетък / 25.06.2021 / 00:11 '; + $minutes; document.getElementById("time-item").innerHTML = datetime ;\nИнтересно е как генералите влизат в политиката и лека полека стигат до върховете на държавата. Ако генералът от ВВС - Румен Радев назначи (засега най-вероятната възможност) генерала от Сухопътни войски генерал Стефан Янев за министър-председател, за първи път в историята си цялата власт ще бъде в ръцете на генерали.\nОбикновено такива хора се втурват в политиката, след като някой нещо им пресече пътя на чисто техните професионални интереси. Ако правителството на Иван Костов не беше решило да ликвидира Ракетни войски, генерал Ангел Марин никога нямаше да стане вицепрезидент. Ако министърът на Вътрешните работи Румен Петков не беше взел микрофона на генерал Бойко Борисов, той нямаше да стане първо кмет на София и след това три пъти премиер, а щеше да лови лошите, за да ги пускат другите. Ако земеделецът министър на отбраната - Николай Ненчев, не беше престанал да бърка изтребители с комбайни и заедно с президента Росен Плевнелиев бяха загрижени поне малко за състоянието на армията, Румен Радев никога нямаше да бъде президент, секретар по отбраната нямаше да бъде Стефан Янев.\nРумен Радев е в условия на двоен припек - предстои му да организира предсрочни избори, които ще са от ключово значение за предстоящия президентски вот, на който той единствен е заявил участие. Това е второ служебно правителство, което президентът ще назначи. Преди четири години, неопитният държавен глава потърси обществено консенсусна фигура, авторитет, политик, който е в страни от основните системни играчи в изборите. Огнян Герджиков много бързо се еманципира от държавния глава и Радев разчиташе единствено на вицепремиера и негов секретар - генерал Стефан Янев. Днес Янев има опита - и политически, и министерски, с годините са синхронизирали (стиковали, по военному) мислите и действията си с президента и той изглежда най-логичният вариант за служебен премиер на страната. И да, цялата отговорност ще бъде за Румен Радев, както и цялата сметка за това управление ще се пише на негова глава. Дано само Радев не е прекалено мнителен в другите професионалисти и да вземе да превърне Министерски съвет в парад на запасните офицери.\nС армейска закалка\nОстана верен на армейските принципи. Гледа с уважение на военнослужещите и цивилните служители във Въоръжените сили. Държи на военната експертиза, познава психиката на офицера от лейтенант до генерал.\nБригаден генерал Стефан Стефанов, бивш заместник-началник на Служба “Военна информация” в МО\nМоже да бъде премиер формално\nФормално за премиер сигурно ще сложат Стефан Янев. Но той е военен и ще бъде пионка на ДС. Но какво ще стане от този експеримент освен харченето на нови милиони лева? Ще вадят компромати. Но всички претръпнахме от чекмеджетата и любовничките в Барселона...\nДвете партии, които ще вдигнат проценти ще бъдат ГЕРБ и БСП. По една причина, но от различни електорати. Шоуто на Слави ще получи значително по-малко гласове, а партията на Мая Манолова, Татяна Дончева и Хаджигенов със сигурност няма да влезе в следващия парламент. ДПС и ДБ сигурно ще запазят сегашните си проценти.\nПознато лице в Пентагона\nСлужбата в САЩ като аташе по отбраната е дала възможност за подобряване на възможностите му за изготвяне на политически анализи, военни оценки и други полезни за личната подготовка на офицера качества. Освен това е познато лице в Пентагона, което предполага добра комуникация и ефективно сътрудничество.\nБригаден генерал Валентин Цанков\nОще на първото заседание на работната група с ЦИК на 2-и февруари 2017-а, след решението на ВАС, тогавашният вицепремиер Стефан Янев лично се зае да доведе процеса до край. Обществената поръчка бе обявена, но след това ЦИК взе решение да отстрани единствения участник в обявената обществена поръчка - “Лирекс БГ”, и да прекрати процедурата.


Култура :: Културен коктейл :: Ние не сме в криза – кризата е в БНТ\nНие не сме в криза – кризата е в БНТ\nС тези думи Даниела Стойнова – кореспондент на БНР във Варна, започна защитата на радиото от нападките на свои бивши колеги по време на дискусия за работата на БНР, организирана от СЕМ на 4 май в националния пресклуб на БТА. А нападките изглеждаха добре организирани. Според Петър Галев в радиото няма екипна работа, администрацията се намесва в творческите идеи, назначенията са на кланов принцип, БНР не е в състояние да уволнява неефективните служители. Според Красимир Луканов в БНР функционира добре структурирана мафия, огромна корупция, а генералният директор е “Кралят слънце”, заобиколен от лично подбрани чиновници, благодарение на които на изхода на всеки един финансов поток винаги има отворена яма, в която се изливат бюджетни средства. Галя Спасова пък обяви, че макар и да не работи вече в радиото, от стари колеги разбира, че там витае голям страх. От собствен опит тя разказа, че в държавната институция тече безогледно харчене на средства за битово устройство, в това число за кафемашини. В отговор на което главната счетоводителка на радиото Цветанка Станишева обясни, че постоянно се правят отчети и одити, а Сметната палата, чиито резултати от проверките си публично достояние, досега не е откривала нарушения. Чавдар Стефанов, също бивш служител на радиото, подчерта, че финансовите отчети са много общи в сравнение с тези на БиБиСи, където най-подробно са описани всички разходи, включително и заплатите на главните редактори. В още няколко свои изказвания бившият кореспондент на БНР в Москва се позова на практиката в британската медия. Поведението на Стефанов подразни старите му колеги с факта, че той бе подготвил предварително изказванията си и ги четеше от лист. Те провидяха в това добре обмислен сценарий, превръщащ публичната дискусия за обществената функция на радиото в кастинг за бъдещи директори на БНР. Преди това Лили Маринкова подозря СЕМ в изпълнение на политическа поръчка. По думите на Маринкова, не е случаен фактът, че идеята за сливането на двете обществени медии, лансирана от Георги Лозанов, се е появила на страниците на проправителствения “24 часа” и на сайта на Бареков. Лозанов отговори, че тази идея е стара и той я е предлагал и преди – в предаване на Лили Маринкова включително.\nСвоите опасения от евентуалното сливане на БНР с БНТ изрази и Екатерина Дочева. Повод за изказването й стана обвинението на Чавдар Стефанов, че на дискусията не присъстват представители на оркестрите в БНР, които иначе пътували в чужбина с правителствени делегации. Дочева обясни на Стефанов, че в БНР отдавна няма подобна практика, както и че в продължение на близо два часа точно срещу Стефанов е седял главният диригент на Симфоничния оркестър на БНР Емил Табаков, когото, по всичко личи, кандидатдиректорът не познава.\nПо повод болната тема с раздутия щат (чуха се твърдения, че в радиото на заплата са 1500 души), директорът на радиото Валери Тодоров информира присъстващите, че след направени от него съкращения съставът е малко над 900 души. Той не отговори на нападките на бившите си колеги, но помоли концепцията, с която е участвал в предишния конкурс за директор на радиото, да бъде публикувана на сайта на СЕМ, за да видят новите кандидати какво е било заложено да се направи и какво вече е постигнато.\nСлед многочасовата говорилня остана усещането, че подготвената предварително атака срещу сегашното ръководство на БНР не успя да постигне целите си.


Зрелостници учиха петокласници на толерантност в МГ-то / Новини от Казанлък\n25 февруари 2020, 14:30 коментара\t2043\nПо инициатива на Ученическия съвет към ППМГ „Никола Обрешков“ седмицата от 24 до 28 февруари е посветена на превенцията на насилието и тормоза в училище.\nМладежите от Ученическия съвет разказаха за различните форми на насилие и превенцията срещу тях. Петокласниците получиха и специални "гривни на толерантността", символизиращи техните качества като доброта, грижа към другите и уважение. Всяка гривничка се поставя на лявата ръка, а когато детето постъпи лошо спрямо свой съученик, гривната се премества на дясната ръка. Децата с интерес изслушаха урока, който Рени и Михаела разказаха на достъпен за петокласниците език.\n„Идеята е да развием познанията на децата в тази насока, защото темата за насилието е една от актуалните и проблемни в съвременното ни общество“, заяви Ивайло Илиев, pредседател на комисия „Връзки с обществеността“ към Математическата гимназия.\n„Интересът, който проявиха децата, ни вдъхновява да създаваме инициативи, които да са както забавни, така и обвързани със сериозен проблем. По този начин децата получават много допълнителни познания.“, сподели Мартин Георгиев, председател на комисия „Образование и култура“ към Ученическия съвет на гимназията.\nЧрез интерактивни методи и ролеви игри педагогическият съветник и психолог Татяна Цоневска насърчава децата да бъдат толерантни към останалите, да развиват умения за общуване и разбиране на другите, асертивност и справяне с конфликти. Заедно те разиграха различни ситуации, при които малчуганите трябва да помислят как сами да разрешат възникнал проблем и към кого да се обръщат при такъв.\nИнформация и снимки: УС към ППМГ „Никола Обрешков“\nОмбудсманът се срещна със зрелостниците на МГ\nИмоти (1029) Работа (152) Разни (18) Електро и битови уреди (7) Автомобили, авточасти (7) Домашни любимци (4) Битова техника (1)